Document ID: 32009D0240

ΑΠΌΦΑΣΗ ΤΗΣ ΕΠΙΤΡΟΠΉΣ
της 4ης Μαρτίου 2009
με την οποία επιτρέπεται στα κράτη μέλη να εκδώσουν σύμφωνα με την οδηγία 2008/68/ΕΚ του Ευρωπαϊκού Κοινοβουλίου και του Συμβουλίου σχετικά με τις εσωτερικές μεταφορές επικίνδυνων εμπορευμάτων
[κοινοποιηθείσα υπό τον αριθμό Ε(2009) 1327]
(2009/240/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 2008/68/ΕΚ του Ευρωπαϊκού Κοινοβουλίου και του Συμβουλίου, της 24ης Σεπτεμβρίου 2008, σχετικά με τις εσωτερικές μεταφορές επικίνδυνων εμπορευμάτων (1), και ιδίως το άρθρο 6 παράγραφος 2,
Εκτιμώντας τα ακόλουθα:
(1)
Το παράρτημα I τμήμα I.3, το παράρτημα II τμήμα II.3 και το παράρτημα III τμήμα III.3 της οδηγίας 2008/68/ΕΚ περιέχουν καταλόγους των εθνικών παρεκκλίσεων, οι οποίες επιτρέπουν να λαμβάνονται ιδιαίτερες εθνικές περιστάσεις. Οι εν λόγω κατάλογοι πρέπει να επικαιροποιούνται ώστε να συμπεριλαμβάνουν νέες παρεκκλίσεις.
(2)
Για λόγους σαφήνειας, κρίνεται σκόπιμο να αντικαθίστανται εξ ολοκλήρου τα συγκεκριμένα τμήματα.
(3)
Επομένως η οδηγία 2008/68/ΕΚ πρέπει να τροποποιηθεί αναλόγως.
(4)
Η επιτροπή που έχει συσταθεί από την οδηγία 2008/68/ΕΚ είναι σύμφωνη με τα μέτρα που προβλέπει η παρούσα απόφαση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Επιτρέπεται στα κράτη μέλη που αναφέρονται στο παράρτημα της παρούσας απόφασης να εφαρμόσουν τις παρεκκλίσεις που ορίζει η παρούσα απόφαση για τις μεταφορές επικίνδυνων εμπορευμάτων στο έδαφός τους.
Οι παρεκκλίσεις αυτές εφαρμόζονται χωρίς διακρίσεις.
Άρθρο 2
Το παράρτημα I τμήμα I.3, το παράρτημα II τμήμα II.3 και το παράρτημα III τμήμα III.3 της οδηγίας 2008/68/ΕΚ τροποποιούνται σύμφωνα με το παράρτημα της παρούσας απόφασης.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 4 Μαρτίου 2009.

Labels: 8